ΓΡΑΠΤΗ ΕΡΩΤΗΣΗ E-2906/01

υποβολή: Markus Ferber (PPE-DE) προς την Επιτροπή

(22 Οκτωβρίου 2001)

Θέμα: Η τεχνητή λίμνη Alqueva στην Πορτογαλία

Είναι αλήθεια ότι η Ευρωπαϊκή Ένωση αναλαμβάνει κατά το ήμισυ τη χρηματοδότηση ύψους 1,25 δισεκ. ευρώ του μεγαλύτερου σχεδίου κατασκευής φράγματος στην Ευρώπη, στην περιοχή Alqueva;

Είναι αλήθεια ότι, ήδη το 1975, η Παγκόσμια Τράπεζα είχε απορρίψει τη χρηματοδότηση του εν λόγω σχεδίου, εξαιτίας αμφιβολιών οικονομικού χαρακτήρα·

Είναι εξασφαλισμένη η οικονομική και οικολογική βιωσιμότητα της επένδυσης αυτής·

Είναι αλήθεια ότι για τη λίμνη αυτή πρόκειται να κοπούν περισσότερα από ένα εκατομμύριο δέντρα και ότι απειλούνται με αφανισμό πολυάριθμα ενδημικά είδη·

Απάντηση του κ. Barnier εξ ονόματος της Επιτροπής

(14 Δεκεμβρίου 2001)

Η περιοχή του Alentejo είναι μία από τις πλέον μειονεκτικές περιοχές της Πορτογαλίας και της Ευρωπαϊκής Ένωσης. Είναι αγροτική περιφέρεια πουποφέρει από συχνές ξηρασίες και παρουσιάζει έναν αδύναμο οικονομικό ιστό και έναν πληθυσμό με λίγα προσόντα.

Προκειμένου να στηριχθεί η βιώσιμη ανάπτυξη της περιφέρειας αυτής, τα διαρθρωτικά ταμεία συγχρηματοδοτούν, κατά τη διάρκεια των περιόδων προγραμματισμού 1994-1999 και 2000-2006, όχι μόνο το έργο πολλαπλών στόχων της Alqueva, αλλά επίσης ένα σύνολο δράσεων που αποσκοπούν στη διαφοροποίηση του παραγωγικού ιστού καθώς και στην απόκτηση νέων προσόντων του ανθρώπινου δυναμικού, ελαχιστοποιώντας ταυτόχρονα την επίπτωση στο περιβάλλον. Για το σκοπό αυτό, περιλήφθηκαν 193,133 εκατ. ευρώ στο ολοκληρωμένο ειδικό πρόγραμμα ανάπτυξης της Alqueva για την περίοδο 1994-1999 και 1 088 εκατ. ευρώ προβλέπονται στο περιφερειακό επιχειρησιακό πρόγραμμα του Alentejo για την περίοδο 2000-2006.

Αναφορικά με το έργο πολλαπλών στόχων της Alqueva, το φράγμα του ποταμού Guadiana έχει ως στόχο τη δημιουργία στρατηγικών αποθεμάτων για τον εφοδιασμό με πόσιμο νερό του πληθυσμού του Alentejo και την εξασφάλιση της παραγωγής ενέργειας και την άρδευση της περιφέρειας αυτής. Πριν από την απόφαση συγχρηματοδότησης, πραγματοποιήθηκαν πολλές μελέτες για την ανάλυση του έργου αυτού από απόψεως οικονομικής και περιβαλλοντικής. Οι μελέτες αυτές πραγματοποιήθηκαν είτε κατόπιν αιτήσεως των πορτογαλικών αρχών είτε κατόπιν αιτήσεως της Επιτροπής, είτε από κοινού, και κατέληξαν πάντοτε στη διαπίστωση της σημασίας της πραγματοποίησης του έργου αυτού για την ανάπτυξη του Alentejo.

Οι μελέτες αυτές πρότειναν τη λήψη ενός συνόλου μέτρων ελαχιστοποίησης και αντιστάθμισης των επιπτώσεων του εν λόγω έργου στο περιβάλλον. Για το σκοπό αυτό, καταρτίστηκε σχέδιο περιβαλλοντικής διαχείρισης που περιλαμβάνει όλα τα μέτρα αυτά καθώς και εκείνα που αποσκοπούν στην ελαχιστοποίηση τηςλοτομίας στην ζώνη που πρόκειται να πλημμυρισθεί. Η εφαρμογή του σχεδίου αυτού, το οποίο βρίσκεται επί του παρόντος στο στάδιο της εκτέλεσης, παρακολουθείται από επιτροπή στην οποία αντιπροσωπεύονται οι μη κυβερνητικές περιβαλλοντικές οργανώσεις.

Τόσο κατά τη λήψη απόφασης χρηματοδότησης όσο και κατά τη διάρκεια εκτέλεσης του έργου αυτού, η Επιτροπή μεριμνά για την τήρηση της πολιτικής και του κοινοτικού δικαίου στον τομέα του περιβάλλοντος, ιδίως μέσω των μέτρων που αναφέρθηκαν ανωτέρων.

Τέλος, η Επιτροπήπενθυμίζει στο Αξιότιμο Μέλος του Κοινοβουλίου ότι δεν μπορεί να εκφράσει την άποψή της για τις αποφάσεις της Παγκόσμιας Τράπεζας.